Vandhaner og brusere med farvede overflader | Hansgrohe Danmark
AXOR FinishPlus specialoverflader
Utallige udtryksmuligheder for kvalitetsbevidste kunder
Hvis ønsket er endnu mere individualitet og integration i badets særlige stil, er AXOR FinishPlus specialoverflader med til at øge dine kunders designfrihed. Der gemmer sig en særlig værdi bag den eksklusive overflade: Opulent guld eller hemmelighedsfuld sort kan eksempelvis give et produkt en helt ny udstråling. En børstet optik kan forædle et eksklusivt miljø yderligere. Poleret nikkel giver armaturet et strejf af modernitet og kølighed. Der kan vælges mellem i alt 15 børstede og polerede standard-specialoverflader.
Robusthed og glans
Specialoverfladerne påføres produkterne med PVD-metode (physical vapor deposition), og de er betydeligt mere robuste og har en højere glans end galvanisk produceret krom. Det gør dem yderst velegnede til projektvirksomhed.
Ud over standard-specialoverfladerne er der mulighed for at fremstille andre ønskeoverflader og farver hos AXOR. Tal med din kontaktperson hos Hansgrohe om muligheder, priser og leveringstider.
Brillante argumenter for specialoverflader
Eksklusivitet: Specialoverfladerne giver badet et ekstravagant ydre.
Individualitet på højeste plan: Dine kunder har mulighed for at skabe deres helt personlige badeværelse. Som badplanlægger tilbyder du en differentieret ekstraydelse, som er interessant for den kvalitetsbevidste målgruppe.
Robusthed og langvarig glans: PVD-specialoverflader har en højere modstandsdygtighed over for rengøringsmidler og korrosion og har således en lang levetid. Dette medfører lavere geninvesteringsomkostninger inden for eksempelvis projektvirksomhed.
Sikkerhed: Da overfladerne bliver produceret på AXORs egen fabrik, kan der efterproduceres produkter med samme overflade op til 15 år efter købet.
Hotline for fagfolk – hvordan kan vi hjælpe dig?
Få mere at vide om AXORs og hansgrohes produkter og ydelser
hansgrohe salgsmanual PDF 12,8 MB